Roy Royal

Roy Royal (6. maaliskuuta 1895 Edmonton – 5. maaliskuuta 1968 Montreal) oli kanadalainen baritoni. Hän opiskeli laulamista aluksi Edmontonissa Eva Gagné-Saint-Germainin johdolla. Vuosina 1919–1921 hän sai opetusta Pariisin konservatoriossa ja tämän jälkeen vuoteen 1924 saakka Wienissä, Milanossa sekä Roomassa. Vuonna 1924 hän pääsi Pariisin Schola Cantorumiin.

Vuonna 1926 Royal aloitti opetustyöt Pariisissa. Samanaikaisesti hän esiintyi laajalti Ranskassa, Belgiassa, Englannissa ja välillä Kanadassa. Hän joutui internoiduksi toisessa maailmansodassa, jonka jälkeen hän jatkoi uraansa pedagogina ja kirjoitti musiikkiarvosteluja lehtiin. Vuonna 1951 hän asettui Montrealiin. Hänen oppilaidensa joukossa olivat Colette Boky, Claude Corbeil, Bruno Laplante ja Sylvia Saurette. Kanadan-vuosinaan hän muun muassa toimi CBC:n ranskalaisen puolen musiikkipäällikkönä (1959–1964).

Lähteet 

Kanadalaiset oopperalaulajat
Kanadalaiset kriitikot
Baritonit
Musiikkipedagogit
Musiikkikriitikot
Vuonna 1895 syntyneet
Vuonna 1968 kuolleet